Haugesund Seagulls

Haugesund Seagulls (stiftet 9. januar 2009) er en norsk ishockeyklubb fra Haugesund. Klubben heter offisielt Haugesund Ishockeyklubb, og har Haugesund Ishall som hjemmebane.

Historie
Haugesund Ishockeyklubb ble stiftet 9. januar 2009. A-laget spilte seg på kort tid opp til 2. divisjon og toppet der tabellen for sesongen 2013-14, men valgte å søke seg ned til 3. divisjon for sesongen 2014-15, da det ble innført strengere regler for bruk av utenlandske spillere også i 2. divisjon som da ble ansett å være en del av NIHF sin prestasjonsdel. Med en majoritet av egenutviklede og lokale spillere ble man for sesongen 2014-15 seriemestre i 3. divisjon, avdeling Vest. Klubben er et av 8 lag som for sesongen 2015-16 skal spille i det laveste nivået for prestasjonsdelen av norsk ishockey, 2. divisjon. A-laget rykket opp til 1. divisjon 2018/2019 etter å ha blitt nummer to i 2. divisjon og opprykk til 1. divisjon. Sesong 2021/22 berget A-laget plassen i 1. divisjon men til ingen nytte. Klubben var i ferd med å gå konkurs og måtte legge ned A-laget.A-laget til Haugesund Seagulls er konkurs  Radio Haukeland 

I 2022 har klubben etablert et nytt A-lag og spiller nå i 3. divisjon menn Sør-Vest med kun lokale spillere helt ned fra 16 års alderen og opptil 51 års alderen.

Klubbens visjon
Klubbens dedikerte satsing på rekruttering og videreutvikling av spillere, trenere og supportere i et relativt ferskt hockeymiljø, medførte blant annet at klubben nå har ansatt en sportslig ansvarlig.

Klubben jobber med en visjon om å bringe hockey ut til hele Norge, og har også etablert følgende verdier klubben: Engasjert - Raus - Ekte

Bredde
Haugesund Ishockeyklubb har følgende aktivitetstilbud for å kunne nå sine målsetninger;
 A-lag
 Alderbestemte lag for jenter og gutter (U8-U15+)
 Veteran
 Kvinnelag
 Skøyte og Ishockeyskole (fra 4 år +/-)

Sesong for sesong A-lag siden 2011eliteprospects

2010-2011 – Nr. 3 i 3. divisjon, avdeling vest
2011-2012 – Nr. 1 i 3. divisjon i avdeling vest og opprykk til 2. divisjon.
2012-2013–  Nr. 8 i 2. divisjon
2013-2014 – Nr. 1 i 2. divisjon og ble seriemestere.
2014-2015 – Nr. 1 i 3. divisjon og opprykk til 2. divisjon
2015-2016 – Nr. 5 i 2. divisjon 
2016-2017 – Nr. 5 i 2. divisjon 
2017-2018 – Nr. 7 i 2. divisjon 
2018-2019 – Nr. 2 i 2. divisjon og opprykk til 1. divisjon.
2019-2020 – Nr. 6 i 1. divisjon
2020-2021 – Nr. 4 i 1. divisjon (Sesongen ble avlyst grunnet stort smittetrykk i Koronaviruspandemien.) Ishockeysesongen avsluttes Norges Ishockeyforbund 
2021-2022 – Nr. 8 i 1. divisjon Konkurs og degradering. 
2022-2023 – Sesong er i spill.

Tabellen

 Referanser 

Eksterne lenker

 Haugesunds Avis – «Hockeyfeber»

Kategori:Ishockeyklubber i Norge
Kategori:Idrettslag i Haugesund
Kategori:Idrettslag etablert i 2009